КОМИ РЕСПУБЛИКАЛӦН ОЛАНПАС

**Коми Республикаын стратегическӧя планируйтӧмкӧд йитчӧм йитӧдъяс ладмӧдан юалӧмъяс серти Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося лӧддза-номъя тӧлысь 9 лунӧ

**1 статья.** Пыртны «Коми Республикаын стратегическӧя планируйтӧм йылысь» Коми Республикаса Оланпаслӧн 8 статьяӧ (Коми Республикаса канму власьт органъяслӧн индӧд-тшӧктӧмъяс, 2015, 11 №, 147 ст.) татшӧм вежсьӧм:

содтыны татшӧм сюрӧса 31 юкӧн:

«31. Коми Республикаӧс социальнӧй да экономика боксянь сӧвмӧдан стратегиясӧ сійӧс вынсьӧдтӧдз ыстӧны Коми Республикаса Каналан Сӧветӧ видлалӧм вылӧ, кутшӧм мунӧ «Коми Республикаса Каналан Сӧвет йылысь» Коми Республикаса Оланпаслӧн положениеяс тӧд вылын кутӧмӧн.».

**2 статья.** Пыртны «Коми Республикаса Каналан Сӧвет йылысь» Коми Республикаса Оланпаслӧн 13 статьяӧ (Коми Республикаса канму власьт органъяслӧн индӧд-тшӧктӧмъяс, 2010, 44 №, 1023 ст.; 2011, 36 №, 913 ст.; 2012, 31 №, 694 ст.; 2013, 5 №, 110 ст.; 11 №, 232 ст.; 32 №, 592 ст.; 2014, 27 №, 519 ст.; 2015, 8 №, 89 ст.; 20 №, 249 ст.; 23 №, 329 ст.; 2016, 4 №, 54 ст.) татшӧм вежсьӧм:

5 юкӧнӧ содтыны татшӧм сюрӧса 11 пункт:

«11) Коми Республикаӧс социальнӧй да экономика боксянь сӧвмӧдан стратегия бала сійӧс вынсьӧдтӧдз Коми Республикаса оланпас серти видлалӧм;».

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося лӧддза-номъя тӧлысь 20 лун

67-РЗ №